ΠΕΡΙΕΧΟΜΕΝΑ
ΑΠΟΦΑΣΕΙΣ
Συμπλήρωση απόφασης καθιέρωσης υπερωριακής απασχόλησης κατά τις απογευματινές ώρες
των εργάσιμων ημερών των υπαλλήλων της Διεύθυνσης Τεχνικού Ελέγχου της Αποκεντρωμένης
Διοίκησης Αττικής έτους 2025.
Έγκριση μόνιμων κυκλοφοριακών ρυθμίσεων
σύμφωνα με την υπ’  αρ. 10/2025 απόφαση του
Δημοτικού Συμβουλίου Ξάνθης για τη δημιουργία μιας θέσης στάθμευσης ΑΜΕΑ επί της οδού
Ανδρέου Δημητρίου 67.
ΑΠΟΦΑΣΕΙΣ
Αριθμ. 25807
(1)
Συμπλήρωση απόφασης καθιέρωσης υπερωριακής απασχόλησης κατά τις απογευματινές ώρες
των εργάσιμων ημερών των υπαλλήλων της Διεύθυνσης Τεχνικού Ελέγχου της Αποκεντρωμέ-
νης Διοίκησης Αττικής έτους 2025.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87), σε συνδυασμό με τις
διατάξεις του ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική
αυτοδιοίκηση και άλλες διατάξεις» (Α’ 107).
2. Τις διατάξεις του π.δ. 135/2010 «Οργανισμός της Αποκεντρωμένης Διοίκησης Αττικής» (Α’ 228).
3. Τις διατάξεις των άρθρων 28 και 28Α του ν. 4325/2015
«Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατά-
σταση αδικιών και άλλες διατάξεις» (Α’ 47).
4. Τη λύση της υπαλληλικής σχέσης της Ασκούσας
καθήκοντα Συντονίστριας Αποκεντρωμένης Διοίκησης
Αττικής (Γ’ 2841/2023) και την αυτοδίκαιη αντικατάστασή
της από τον Δημήτριο Σιαμάτρα ως Ασκών καθήκοντα
Συντονιστή από 02.10.2023, σύμφωνα με τις διατάξεις
του άρθρου 65 του ν. 4954/2022 (Α’ 136).
5. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
6. Την υπ’ αρ. 2/1757/0026/10.01.2017 (Β’ 17) απόφαση
του Αναπληρωτή Υπουργού Οικονομικών περί καθορισμού δικαιολογητικών για την καταβολή αποζημίωσης
για υπερωριακή, νυχτερινή, Κυριακών και εξαιρέσιμων
ημερών εργασία.
7. Το υπ’ αρ. 5181/24.01.2025 τεκμηριωμένο αίτημα
για κάλυψη δαπανών υπερωριακής απασχόλησης κατά
τις απογευματινές ώρες των εργάσιμων ημερών των
υπαλλήλων της Διεύθυνσης Τεχνικού Ελέγχου της Αποκεντρωμένης Διοίκησης Αττικής έτους 2025, στο οποίο
αποτυπώνονται οι αυξημένες υπηρεσιακές ανάγκες της
εν λόγω Υπηρεσίας σε συνδυασμό με την υποστελέχωση
και την παράλληλη συμμετοχή των υπαλλήλων της σε
επιτροπές και συμβούλια.
8. Την υπ’ αρ. 11157/19.02.2025 (ΑΔΑ: 68Ν3ΟΡ1Κ-ΟΦΜ),
με α/α στο Βιβλίο Εγκρίσεων και Εντολών Πληρωμής
24271, απόφαση της Διεύθυνσης Οικονομικού της Αποκεντρωμένης Διοίκησης Αττικής, με την οποία δεσμεύεται
πίστωση ύψους δεκαοκτώ χιλιάδων τετρακοσίων σαράντα δύο ευρώ και ογδόντα λεπτών (18.442,80 €), για την
πληρωμή ισόποσης δαπάνης σε βάρος της πίστωσης του
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2162
06.05.2025 15:43:42
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2162/06.05.2025
προϋπολογισμού εξόδων της Αποκεντρωμένης Διοίκησης
Αττικής, του Φορέα 1901, Ειδικός Φορέας 999-01, Λογαριασμός 2120201001 του οικονομικού έτους 2025, για την
κάλυψη δαπανών υπερωριακής απασχόλησης: δεκατριών
(13) υπαλλήλων της Διεύθυνσης Τεχνικού Ελέγχου για το Α’
και Β’ εξάμηνο του 2025, λόγω αυξημένων υπηρεσιακών
αναγκών.
9. Την υπ’ αρ. 11513/20.02.2025 (Β’ 807) απόφαση, με
την οποία καθιερώθηκε υπερωριακή απασχόληση κατά
τις απογευματινές ώρες των εργάσιμων ημερών, για την
αντιμετώπιση αυξημένων υπηρεσιακών αναγκών, για το Α’
εξάμηνο και το Β’ εξάμηνο έτους 2025 και έως 31.12.2025,
σε δεκατρείς (13) υπαλλήλους της Διεύθυνσης Τεχνικού
Ελέγχου της Αποκεντρωμένης Διοίκησης Αττικής.
10. Το υπ’ αρ. 20833/04.04.2025 τεκμηριωμένο αίτημα
της Διεύθυνσης Τεχνικού Ελέγχου για κάλυψη δαπανών
υπερωριακής απασχόλησης κατά τις απογευματινές
ώρες των εργάσιμων ημερών ενός (1) επιπλέον υπαλλήλου της ως άνω Διεύθυνσης, λόγω των αυξημένων
υπηρεσιακών αναγκών που αποτυπώνονται στο υπό
στοιχείο 7 τεκμηριωμένο αίτημα.
11. Την υπ’ αρ. 21631/08.04.2025 (ΑΔΑ: ΡΜΓΩΟΡ1ΚΓΘΚ), με α/α στο Βιβλίο Εγκρίσεων και Εντολών Πληρω-
μής 39750, απόφαση της Διεύθυνσης Οικονομικού της
Α.Δ.Α., με την οποία δεσμεύεται πίστωση ύψους χιλίων
είκοσι δύο ευρώ και σαράντα λεπτών (1.022,40 €), για την
πληρωμή ισόποσης δαπάνης σε βάρος της πίστωσης του
προϋπολογισμού εξόδων της Αποκεντρωμένης Διοίκησης Αττικής, του Φορέα 1901, Ειδικός Φορέας 999-01,
Λογαριασμός 2120201001 του οικονομικού έτους 2025,
για την κάλυψη δαπανών υπερωριακής απασχόλησης
ενός (1) επιπλέον υπαλλήλου της Διεύθυνσης Τεχνικού
Ελέγχου της Γενικής Διεύθυνσης Περιβάλλοντος και Χωρικού Σχεδιασμού για το Α’ και Β’ εξάμηνο του 2025, λόγω
αυξημένων υπηρεσιακών αναγκών.
12. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Τη συμπλήρωση της υπ’ αρ. 11513/20.02.2025 (Β’ 807)
απόφασης, με την οποία καθιερώθηκε υπερωριακή απασχόληση κατά τις απογευματινές ώρες των εργάσιμων
ημερών σε δεκατρείς (13) υπαλλήλους της Διεύθυνσης
Τεχνικού Ελέγχου της Αποκεντρωμένης Διοίκησης Αττικής, για την αντιμετώπιση αυξημένων υπηρεσιακών
αναγκών για το Α’ εξάμηνο και το Β’ εξάμηνο έτους 2025,
με την προσθήκη ενός (1) επιπλέον υπαλλήλου κατηγορίας ΠΕ της ανωτέρω Διεύθυνσης και μέχρι εκατόν είκοσι
(120) ώρες το Α’ εξάμηνο έτους 2025 και εκατόν είκοσι
(120) ώρες το Β’ εξάμηνο έτους 2025.
Κατά τα λοιπά, εξακολουθεί να ισχύει η υπ’  αρ.
11513/20.02.2025 απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 2 Μαΐου 2025
Ο Ασκών καθήκοντα Συντονιστή
Αποκεντρωμένης Διοίκησης
ΔΗΜΗΤΡΙΟΣ ΣΙΑΜΑΤΡΑΣ
Αριθμ. 34689
(2)
Έγκριση μόνιμων κυκλοφοριακών ρυθμίσεων
σύμφωνα με την υπ’ αρ. 10/2025 απόφαση του
Δημοτικού Συμβουλίου Ξάνθης για τη δημιουργία μιας θέσης στάθμευσης ΑΜΕΑ επί της οδού
Ανδρέου Δημητρίου 67.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
τοπική αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας- Θράκης» (Α’ 235).
4. Την υπ’ αρ. 86781/19-12-2022 (Υ.Ο.Δ.Δ. 1183) απόφαση του Υπουργού Εσωτερικών για τον διορισμό του
Ιωάννη Σάββα του Κωνσταντίνου ως Γραμματέα της Αποκεντρωμένης Διοίκησης Μακεδονίας-Θράκης.
5. Την υπ’ αρ. 94360/01-07-2023 απόφαση του Γραμματέα Αποκεντρωμένης Διοίκησης Μακεδονίας - Θράκης
«Ανάθεση άσκησης αρμοδιοτήτων σε οργανικές μονάδες
της Α.Δ.Μ.Θ και παροχή εξουσιοδότησης υπογραφής πράξεων και εγγράφων “Με εντολή Γραμματέα” στους Προϊστα-
μένους των οργανικών μονάδων της Α.Δ.Μ.Θ.» (Β΄ 4330).
6. Το υπ’ αρ. 265490/29-12-2022 έγγραφο της Αποκεντρωμένης Διοίκησης Μακεδονίας - Θράκης σχετικά με τον
ορισμό Ασκούντος τα καθήκοντα Συντονιστή της Αποκεντρωμένης Διοίκησης Μακεδονίας- Θράκης.
7. Την υπ’ αρ. 65172/31-05-2024 απόφαση του Γραμματέα της Αποκεντρωμένης Διοίκησης Μακεδονίας - Θρά-
κης «Μετακίνηση του Ταμβακίδη Στυλιανού του Περικλή,
κλάδου ΠΕ Γεωτεχνικών (Γεωπόνων), με βαθμό Α’, από
τη θέση του Προϊσταμένου της Διεύθυνσης Πολιτικής
Προστασίας της Α.Δ.Μ.Θ. στη Διεύθυνση Υδάτων Κεντρικής Μακεδονίας της Αποκεντρωμένης Διοίκησης
Μακεδονίας - Θράκης και ορισμός αυτού ως Αναπληρωτή Προϊσταμένου στη Γενική Διεύθυνση Χωροταξικής,
Περιβαλλοντικής και Αγροτικής Πολιτικής της Α.Δ.Μ.-Θ.»
(ΑΔΑ: 93ΜΨΟΡ1Υ-Π1Ι).
8. Το άρθρο 52 του Κώδικα Οδικής Κυκλοφορίας (ΚΟΚ),
(ν. 2696/1999, Α΄ 57) όπως τροποποιήθηκε με το άρθρο
46 του ν. 3542/2007 και αντικαταστάθηκε με το άρθρο
48 του ν. 4313/2014.
9. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15-1-2015 εγκύκλιο της Γενικής Γραμματείας Υποδομών του Υπουργείου
Υποδομών, Μεταφορών και Δικτύων.
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2162/06.05.2025
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α’ 40).
12. Τις διατάξεις της υπ’ αρ. 952/14-02-2011 κοινής
υπουργικής απόφασης «Υποχρεώσεις και μέτρα για
την ασφαλή διέλευση των πεζών κατά την εκτέλεση
εργασιών σε κοινόχρηστους χώρους πόλεων και οικισμών που προορίζονται για την κυκλοφορία των
πεζών» (Β’ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
14. Την υπ’ αρ. 54218/11-07-2013 απόφαση του Γενικού
Γραμματέα Αποκεντρωμένης Διοίκησης ΜακεδονίαςΘράκης «Άσκηση αρμοδιότητας έγκρισης αποφάσεων
Ο.Τ.Α. α’ και β’ βαθμού περί κυκλοφοριακών ρυθμίσεων»
(ΑΔΑ: ΒΛ4ΙΡ1Υ-ΠΔΙ).
15. Την παρ.  3 του άρθρου 40 του Κεφ. ΣΤ’ του
ν. 4735/2020 «Τροποποίηση του Κώδικα της Ελληνικής
Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
16. Την υπό στοιχεία ΥΠΕΝ/ΔΜΕΑΑΠ/124964/
1561/2022 υπουργική απόφαση «Αντικατάσταση της
υπ’  αρ. 52907/2009 υπουργικής απόφασης “Ειδικές
ρυθμίσεις για την εξυπηρέτηση ατόμων με αναπηρία
σε κοινόχρηστους χώρους των οικισμών που προορίζονται για την κυκλοφορία πεζών” (Β’ 2621)» (Β’ 6213) και
ειδικότερα την παρ. 3α του άρθρου 25 αυτής.
17. Τη μελέτη με τίτλο «Δημιουργία μιας θέσης στάθμευσης ΑΜΕΑ επί της οδού Ανδρέου Δημητρίου 67» (Τε-
χνική έκθεση, σχέδιο και φωτογραφίες) όπως ελέγχθηκε,
εγκρίθηκε και θεωρήθηκε από τη Διεύθυνση Τεχνικών
Υπηρεσιών (ΔΤΥ) του Δήμου Ξάνθης.
18. Την από Ιούλιο του 2024 αναφορά της Προϊσταμένης της ΔΤΥ του Δήμου Ξάνθης για το θέμα.
19. Την υπ’ αρ. 48/23-12-2024 απόφαση της Δημοτικής
Κοινότητας Ξάνθης.
20. Την υπ’ αρ. 11/16-01-2025 απόφαση της Δημοτικής
Επιτροπής Ξάνθης.
21. Το υπ’ αρ. 18562/27-02-2025 έγγραφο της Διεύθυνσης Διοίκησης της Αποκεντρωμένης Διοίκησης
Μακεδονίας - Θράκης με το οποίο μας ενημερώνει για
το νομότυπο στη διαδικασία έκδοσης της υπ’ αρ. 10/
30-01-2025 (ΑΔΑ: ΨΩΤ2ΩΚ8-ΑΟΔ) απόφασης του Δημοτικού Συμβουλίου Ξάνθης.
22. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
23. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους, να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την έγκριση μόνιμων κυκλοφοριακών ρυθμίσεων
σύμφωνα με την υπ’ αρ. 10/2025 απόφαση του Δημοτικού Συμβουλίου Ξάνθης για τη δημιουργία μιας θέσης
στάθμευσης ΑΜΕΑ επί της οδού Ανδρέου Δημητρίου 67.
Αναλυτική περιγραφή των κυκλοφοριακών ρυθμίσεων της παρούσας υπάρχει στα ανωτέρω 17ο έως 21ο
σχετικά, εφόσον δεν αντίκεινται στους όρους και τις
προϋποθέσεις της παρούσας.
Για την υλοποίηση των κυκλοφοριακών ρυθμίσεων θα
τοποθετηθεί-εφαρμοστεί η απαραίτητη κατακόρυφη ή
οριζόντια σήμανση. Η έναρξή τους ορίζεται με την τοποθέτηση της σχετικής σήμανσης σύμφωνα με την κείμενη
νομοθεσία (τοποθέτηση των οικείων πινακίδων, σηματοδοτών ή των διαγραμμίσεων στο οδόστρωμα). Αρμόδιος
φορέας για τη σήμανση των κυκλοφοριακών ρυθμίσεων
της παρούσας, είναι ο κατά περίπτωση αρμόδιος φορέας
συντήρησης των υπό παρέμβαση οδών, σύμφωνα με τις
διατάξεις του άρθρου 10 του ν. 2696/1999 όπως τροποποιήθηκε και ισχύει.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905Β/2011) και συγκεκριμένα εφαρμόζονται οι διατάξεις για εργοτάξια μακράς διάρκεια σε
αστικές οδούς του τεύχους 7 των ΟΜΟΕ - ΣΕΕΟ.
2. Οι αναγκαίες παρεμβάσεις για την υλοποίηση των
κυκλοφοριακών ρυθμίσεων του θέματος να είναι σύμφωνες με τον Κώδικα Οδικής Κυκλοφορίας (ΚΟΚ), τις
προδιαγραφές του Υπουργείου Υποδομών και Μεταφορών και τις ισχύουσες Ευρωπαϊκές προδιαγραφές.
3. Την ευθύνη για την υλοποίηση των κυκλοφοριακών
ρυθμίσεων του θέματος έχει ο Δήμος Ξάνθης, ο οποίος
υποχρεούται καθ’ όλη τη διάρκειά τους να αξιολογεί την
αποτελεσματικότητάς τους σε σχέση με το ευρύτερο
δίκτυο κυκλοφορίας της πόλης, παρακολουθώντας και
συντηρώντας τα σχετικά έργα.
4. Τα μέτρα που λαμβάνονται με την παρούσα απόφαση να ισχύσουν από την τοποθέτηση των οικείων
πινακίδων σήμανσης ή των διαγραμμίσεων στο οδόστρωμα.
5. Οι παραπάνω κυκλοφοριακές ρυθμίσεις θα υλοποιηθούν σύμφωνα με τη μελέτη (17ο σχετικό).
6. Η προτεινόμενη θέση δεν είναι ατομική, αλλά επιτρέπει τη στάθμευση όλων των οχημάτων που διαθέτουν
δελτίο στάθμευσης ΑΜΕΑ.
7. Η απόφαση αυτή δεν υποκαθιστά άλλες απαιτούμενες άδειες ή εγκρίσεις.
8. Ο Δήμος Ξάνθης είναι αρμόδιος για την υλοποίηση
των έργων του θέματος.
9. Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεση και λειτουργία του έργου του θέματος στα
πλαίσια των αρμοδιοτήτων τους.
Η απόφαση αυτή θα αναρτηθεί στο διαδίκτυο σύμφωνα με τις διατάξεις του ν. 4727/2020 (Α’ 184).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2162/06.05.2025
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Κομοτηνή, 15 Απριλίου 2025
Ο Γραμματέας
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202162.pdf | Tokens: 12962]